जो बायडन राष्ट्राध्यक्षपदाची निवडणूक जिंकत असल्याचं पेन्सिल्वेनियातल्या निकालानंतर स्पष्ट झालं. व्हाईट हाऊसच्या शर्यतीत डोनाल्ड ट्रंप यांच्यावर मात करण्यासाठी 270 इलेक्टोरल मतांची गरज असताना, बायडन यांना 273 इलेक्टोरल मतं मिळत आहेत. 

पण बायडन यांनी निवडणूक जिंकल्यावर आता पुढे काय होणार? 

निर्वाचित राष्ट्राध्यक्ष बायडन आता काही लगेचच व्हाइट हाऊसमध्ये राहायला जाणार नाही. अमेरिकेतल्या नियमांनुसार त्याआधी काही गोष्टी घडणं आवश्यक आहे. 

एरवी ही सगळी प्रक्रिया सरळ सोपी असते. पण यंदाची निवडणूक कोर्टाच्या फेऱ्यांत अडकली तर काही अडचणी निर्माण होऊ शकतात.   

जो बायडन कधी राष्ट्राध्यक्ष बनतील?  

अमेरिकेच्या राज्यघटनेनुसार नव्या राष्ट्राध्यक्षांचा कार्यकाळ 20 जानेवारीला दुपारी बारा वाजता सुरू होतो. 

त्यासाठी अमेरिकन संसदभवन म्हणजे वॉशिंग्टन डीसीमधल्या कॅपिटॉल इमारतीत  'प्रेसिडेन्शिय इनॉग्युरेशन' म्हणजे शपथविधी सोहळ्याचं आयोजन केलं जातं. या सोहळ्यात नवे राष्ट्राध्यक्ष आणि नवे उपराष्ट्राध्यक्ष यांना सर्वोच्च न्यायालयाचे न्यायाधीश पदाची शपथ देतात. 

म्हणजे 20 जानेवारी 2021रोजी जो बायडन आणि कमला ह... आणखी 4000 वर्णांसाठी लेख सुरू ठेवा:
ॅरिस पदभार स्वीकारतील.  

या वेळापत्रकात काही अपवादा‍त्मक बदलच होतात. एखाद्या राष्ट्राध्यक्षाचा कार्यकाळ सुरू असताना मृत्यू झाला किंवा त्यानं राजीनामा दिला तर उपराष्ट्राध्यक्षांना लगेचच राष्ट्राध्यक्षपदाची शपथ दिली जाते.   

'प्रेसिडेन्शियल ट्रान्झिशन' म्हणजे काय?

निवडणुकीचा निकाल लागल्यापासून  20 जानेवारीला नवे राष्ट्राध्यक्ष शपथ घेईपर्यंतचा काळ म्हणजे 'प्रेसिडेन्शियल ट्रान्झिशन'चा काळ अर्थात सत्तांतरणाचा काळ होय. 

निर्वाचित राष्ट्राध्यक्ष या काळात आपली ट्रान्झिशन टीम तयार करतात, म्हणजे शपथ घेतल्यावर लगेचच त्यांना लगेचच काम सुरू करता येतं. बायडन यांनी आपली सत्तांतरण वेबसाईटही https://buildbackbetter.com/  तयार केली आहे. 

ही टीम मंत्रीमंडळातले सदस्य निवडणं, तसंच कुठल्या धोरणांना प्राथमिकता द्यायची आणि कसं राज्य चालवायचं यावर चर्चा करते 

 या टीमचे सदस्य अमेरिकेतल्या राष्ट्रीय स्तरावरील मंत्रालयं आणि विभागांमध्ये जातात आणि कुठली कामं कधी करायची आहेत, त्यांचा आर्थिक ताळमेळ, तिथले अधिकारी यांची माहिती घेतात. 

कोणते अधिकारी नव्या राष्ट्राध्यक्षांच्या हाताखालीही काम करत राहणार आहेत याचीही ते माहिती घेतात. या टीमचे काही सदस्य नंतर सरकारसोबत काम करत राहतात. 

2016 साली तेव्हाचे राष्ट्राध्यक्ष बराक ओबामा यांची तेव्हाचे निर्वाचित राष्ट्राध्यक्ष डोनाल्ड ट्रंप यांच्याशी भेट झाली, तेव्हा दोघांमधला फोटोत थंडपणा स्पष्टपणे दिसून आला.   

कुठले शब्द आपल्या कानावर पडत राहतील?

प्रेसिडेंट इलेक्ट - निर्वाचित राष्ट्राध्यक्ष 

जेव्हा एक उमेदवार निवडणूक जिंकतो पण त्यानं अजून राष्ट्राध्यक्षपदाची शपथ घेतलेली नसते, तेव्हा त्यांना निर्वाचित राष्ट्राध्यक्ष किंवा प्रेसिडेंट इलेक्ट म्हटलं जातं 

कॅबिनेट : 

जो बायडेन लवकरच आपल्या कॅबिनेटमध्ये म्हणजे मंत्रीमंडळात कोण कोण असेल हे जाहीर करतील. अमेरिकेचा राज्यकारभार चालवणारी ही सर्वोच्च टीम असेल. त्यात महत्त्वाच्या विभागांच्या प्रमुखांचा समावेश असेल. 

कन्फर्मेशन हियरिंग :

सरकारमधील महत्त्वाच्या जागी नियुक्ती करताना राष्ट्राध्यक्षांना सिनेटची म्हणजे अमेरिकन संसदेतील वरिष्ठ सभागृहाची सहमती घ्यावी लागते. बायडन यांनी निवडलेल्या लोकांची सिनेटच्या समित्यांकडून मुलाखत घेतली जाईल, त्यालाच कन्फर्मेशन हियरिंग असं म्हणतात. या मुलाखतीनंतरच त्यांची निवड होणार की नाही यावर शिक्कामोर्तब केलं जातं. 

...